Traupio kapinės

Traupio kapinės – civilinės kapinės, veikiančios Anykščių rajone, Maciūnų kaime, šalia Traupio miestelio, Laukagalių gatvėje. Užima 1,85 ha.Anykščių rajono savivaldybės teritorijoje esančių kapinių sąrašas. 157. Traupio miestelio kapinės anyksciai.lt

Traupio kapinės veikia nuo XIX a. vidurio vakariniame miestelio pakraštyje. XX a. pradžioje buvo apjuostos akmenine tvora su metaliniais vartais. Yra žinoma, kad 1873 m. stovėjo medinė kapinių koplyčia (neišlikusi). 1903 m. kapinės buvo išplėstos, vėliau jų sklypas padidintas XX a. antrojoje pusėje ir XXI a. pradžioje. Kapinėse gausu išlikusių XIX a. pabaigos ir XX a. pradžios antkapinių paminklų.Traupis anykstėnai.lt 

Yra palaidotų (ar perlaidotų) Lietuvos partizanų, žuvusių kautynėse su NKVD kariuomenės daliniais. 2022 m. atidengtas paminklas Traupio partizanams Simonui Dailidėnui-Vėtyklei bei Jonui Bernatoniui-Melagiui, priklausiusiems Tado Kosciuškos būriui.Traupyje atidengtas paminklas partizanams anyksta.lt Keletas kapinėse esančių antkapių paskelbti kultūros paveldo paminklais:
 Partizanų Edvardo Augulio ir Aniceto Paurazo kapai. 
 Partizanų Jono Dagelio-Gintaro, Antano Jagėlos-Ąžuolo (Ąžuoliuko), Danutės Dovydėnaitės Vosylienės-Laumės kapas.

Kiti palaidojimai:
 Izidorius Girčys (1903–1989), fotografas, žurnalistas
 Rolandas Šaduikis (1973–2007), ralio pilotas, baikeris
 Sigutis Obelevičius (1959–2024), gamtininkas, pedagogas, politikas

 Šaltiniai 

 Nuorodos 

 Traupio miestelio kapinės. Senoji kapinių dalis genocid.lt

Kategorija:Anykščių rajono kapinės
Kategorija:Traupis